યુનિવર્સિટીની કોમર્સ ફેકલ્ટી મેઇન બિલ્ડિંગ પર 16 કલાસરૂમો આવેલા છે,યુનિટ બિલ્ડિંગ પર 18 કલાસરૂમો આવેલ છે જ્યારે ગર્લ્સ કોલેજ પર 8 કલાસરૂમો આવેલા છે. કોમર્સ ફેકલ્ટીનાં વિવિધ બિલ્ડિંગો પર 40થી વધારે કલાસરૂમો આવેલા છે જેમાં વિદ્યાર્થીઓને અભ્યાસ કરાવતા શિક્ષકો વગર માઇકે અભ્યાસ કરાવે છે જેના પગલે જે કલાસરૂમ ખૂબ મોટા છે જેમાં 150 થી 250 જેટલા વિદ્યાર્થીઓ બેસે છે ત્યાં વિદ્યાર્થીઓને શિક્ષક શું ભણાવી રહ્યા છે તે સંભળાતું ના હોવાની ફરિયાદો કેટલાય સમયથી ઉઠી હતી. તમામ કલાસરૂમોમાં માઇકથી ભણાવવામાં આવે તે માટે અનેક વાર રજૂઆતો કરવામાં આવી હોવા છતાં પણ કોઇ પગલાં ભરવામાં આવ્યાં ના હતાં.